রাজ্য প্রশাসন সূত্রে জানানো হয়েছিল, রেল এবং পূর্ত দফতরের আধিকারিকেরা বুধবার যৌথ ভাবে মাঝেরহাট সেতু সংলগ্ন এলাকা পরিদর্শনের করবেন। কিন্তু রেলের অভিযোগ, যৌথ পরিদর্শনের কথা তাদের জানানোই হয়নি। এ দিন বেলা ২টো নাগাদ রেলের শিয়ালদহ ডিভিশনের আধিকারিকদের একাংশ নিজেদের মতো করে ঘটনাস্থল ঘুরে দেখেন। মাপজোক করেন। রাজ্য প্রশাসনের আধিকারিকদের সঙ্গে তাঁদের মত বিনিময় করতে দেখা যায়নি বলে স্থানীয় সূত্রের খবর। অর্থাৎ প্রথম থেকে সমন্বয়ের কথা বলা হলেও বৈঠক বা পরিদর্শন, কোনও ক্ষেত্রেই তার চিহ্ন নেই।